”ግዴታየን እወጣለሁ መብቴን እጠይቃለሁ” በሚል መሪ ሐሳብ በምዕራብ ጎንደር ዞን የገቢዎች መምሪያ የግብር ንቅናቄ መድረክ እየተካሄደ ነው።
”ግዴታየን እወጣለሁ መብቴን እጠይቃለሁ” በሚል መሪ ሐሳብ በምዕራብ ጎንደር ዞን የገቢዎች መምሪያ የግብር ንቅናቄ መድረክ እየተካሄደ ነው።ባሕር ዳር፡ ታኅሳስ 19/2012ዓ.ም (አብመድ) ግብር ለኢትዮጵያ ዕድገት እና ብልፅግና የሚያበረክተው ሚና ከፍተኛውን ድርሻ የሚይዝ ቢሆንም አሁን ባለዉ ሁኔታ የሚሰበሰበዉ ግብር አነስተኛ መሆኑን የምዕራብ ጎንደር ዞን የገቢዎች መምሪያ ኃላፊ ስመኘዉ አያናው በመድረኩ ገልጸዋል።ይህ ሊሆን የቻለዉ ደግሞ የሥራ ኃላፊዎች እና ባለሙያዎች በቁርጠኝነት ተግባርና ኃላፊነታቸውን በአግባቡ መወጣት ባለመቻላቸው እንደሆነ አመላክተዋል።ይህን ለማሻሻል መሥራት እንደሚገባና እየተሠሩ ያሉ ሥራዎችንም በግብር የንቅናቄ መድረክ መደገፍ አስፈላጊ በመሆኑ መድረኩ መፈጠሩን የመምሪያ ኃላፊው ገልጸዋል።በየጊዜዉ የሚወጡ ደንቦችንና መመሪያዎችን በመተግበር የግብር አከፋፈል ሥርዓትንና ልምድን ማሻሻል እንደሚገባም አስገንዝበዋል።የምዕራብ ጎንደር ዞን ተወካይ አስተዳዳሪ ሆናለም አሻግሬ ደግሞ ‹‹በሀገራችን እየተመዘገበ ያለውን ልማት የበለጠ ለማጠናከርና የድርሻችን ለማበርከት በግብር አሰባሰብ ሂደቱ የእያንዳንዳችን ተሳትፎ ወሳኝነት አለው›› ብለዋል።
በግብር አሰባሰብ ላይ የሚታዩ ችግሮችን መለየት እና ማረም የሁሉንም ርብርብ እንደሚጠይቅም አመላክተዋል።